title: Έρευνα δράσης για τη μελέτη της εφαρμογής του μοντέλου της «ανεστραμμένης τάξης» στο μάθημα της ιστορίας με τη χρήση της επαυξημένης πραγματικότητας
title: Action research to study the flipped classroom model supported by augmented reality in primary school history teaching
titleType: AlternativeTitle
Creators: name: Σταύρου, Ελεάννα
Publisher: name: Πανεπιστήμιο Πειραιώς
Year: 2022
Subjects: subject: Μοντέλο «ανεστραμμένης» τάξης
subject: Επαυξημένη πραγματικότητα
subject: STAD
subject: Άμεση διδασκαλία
subject: Έρευνα δράσης
subject: Διδακτικός χρόνος
subject: Δεξιότητες ιστορικής σκέψης
subject: Κοινωνικές αλληλεπιδράσεις

description: Η συγκεκριμένη μεταπτυχιακή εργασία είναι μια έρευνα δράσης για τη μελέτη της εφαρμογής του μοντέλου της « ανεστραμμένης τάξης» σε συνδυασμό με τη χρήση της επαυξημένης πραγματικότητας στο μάθημα της ιστορίας του Δημοτικού Σχολείου και ιδιαίτερα σε μαθητές της Δημοτικού. Το μοντέλο της «ανεστραμμένης» τάξης και της επαυξημένης πραγματικότητας ποικίλουν ως προς τα πλεονεκτήματα που προσφέρουν όπως αναφέρονται στη διεθνή βιβλιογραφία. Ανάμεσα σε αυτά συμπεριλαμβάνεται η σωστότερη αξιοποίηση του διδακτικού χρόνου μέσω ομαδικών δραστηριοτήτων που επιτρέπουν στους μαθητές να κατανοήσουν ευκολότερα την ύλη και στον εκπαιδευτικό να αποκτήσει τον ρόλο του καθοδηγητή και να επικεντρωθεί στον κάθε ένα μαθητή ανάλογα με τις εκπαιδευτικές ανάγκες που παρουσιάζει. Ταυτόχρονα γίνεται αναφορά για βελτιωμένα μαθησιακά αποτελέσματα σε ότι αφορά την κατάκτηση γνώσεων και στην καλλιέργεια δεξιοτήτων κοινωνικών αλληλεπιδράσεων ανάμεσα στους μαθητές. Αυτές αποτελούν και τις υποθέσεις, οι οποίες πρόκειται να διερευνηθούν χρησιμοποιώντας τα πειραματικά αποτελέσματα, της εργασίας. Η μεταπτυχιακή διπλωματική εργασία σχεδιάστηκε με μια έρευνα δράσης η οποία έχει τη διάρκεια ενός μήνα και αφορούσε στην εφαρμογή της «ανεστραμμένης τάξης» σε συνδυασμό με τη χρήση της επαυξημένης πραγματικότητας. Η εκπαιδευτική παρέμβαση χρησιμοποίησε για τη σχεδίασή της το σύστημα διαχείρισης μάθησης MS teams. Στην έρευνα έγινε εξέταση των αποτελεσμάτων του μοντέλου της «ανεστραμμένης» τάξης σε συνδυασμό με την χρήση της επαυξημένης πραγματικότητας για το μάθημα της Ιστορίας της Γ΄ Δημοτικού. Πιο συγκεκριμένα , τα ερευνητικά ερωτήματα της έρευνας δράσης ήταν : 1. Μπορεί το μοντέλο της ανεστραμμένης τάξης αυτό να επιφέρει καλύτερά μαθησιακά αποτελέσματα ως προς την καλλιέργεια δεξιοτήτων ιστορικής σκέψης και ως προς την ανάκληση γνώσεων; 2. Μπορεί το μοντέλο της ανεστραμμένης τάξης να οδηγήσει στην δημιουργικότερη και πιο σωστά δομημένη αξιοποίηση του διδακτικού χρόνου μέσα στην εκπαιδευτική διαδικασία; 3. Μπορεί το μοντέλο της ανεστραμμένης τάξης σε συνδυασμό με την χρήση της επαυξημένης πραγματικότητας να βοηθήσει τους μαθητές να δημιουργήσουν κοινωνικές αλληλεπιδράσεις εντός της ομάδας; Τα αποτελέσματα της έρευνας έδειξαν ότι η εφαρμογή της «ανεστραμμένης » τάξης σε συνδυασμό με την χρήση της επαυξημένης πραγματικότητας μπορεί να επιφέρει βελτιωμένα μαθησιακά αποτελέσματα σε ότι αφορά την κατάκτηση στόχων, πιο συγκεκριμένα στην καλλιέργεια δεξιοτήτων ιστορικής σκέψης. Ταυτόχρονα συμβάλλει στην σωστότερη και πιο δημιουργική αξιοποίηση του διδακτικού χρόνου και τέλος συντελεί σημαντικά στην καλλιέργεια κοινωνικών αλληλεπιδράσεων στα πλαίσια της ομάδας.